Կոլխոզաշեն

Կոլխոզաշեն, գյուղական համայնք Արցախի Հանրապետության Մարտունու շրջանում, շրջկենտրոնից՝ 30 կմ, մայրաքաղաք Ստեփանակերտից՝ 49 կմ հեռավորության վրա։

Աշխարհագրություն 
Համայնքը լեռնային է, ունի 1439 հա տարածք, որից 1143 հա գյուղատնտեսական նշանակության, 237 հա՝ անտառային հողեր։ Կոլխոզաշեն համայնքի սահմանային գոտով հոսում է Վարանդա գետի վտակը։ Համայնքի տարածքում առկա են թվով 10 աղբյուրներ` «Սրաբունց», «Կանունց», «Ախպրի ծոր», «Հռումեն», «Դոնգոմի», «Գարաքի», «Աբունց», «Չաման», «Կետեն արտի» և «Պլպլան»։

Բնակչություն 
2015 թվականին Բնակչությունը կազմում է 241 մարդ, կա 66 տնտեսություն։

Բնակավայրի ազգաբնակչության փոփոխությունը.

Տնտեսություն 
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։

Պատմամշակութային հուշարձաններ 
Կոլխոզաշենի տարածքում կան պատմամշակութային հուշարձաններ՝ Սբ. Աստվածածին եկեղեցի (XIX դ.), գերեզմանոց (XVIII-XIX դդ.), գյուղատեղի (XVII-XVIII դդ.), խաչքար (XV-XVII դդ.), հաշվառված է 15 հուշարձան։

Հասարարակական կառույցներ 
2015 թվականի դրությամբ համայնքում գործում էր  գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 46 աշակերտ։

Կոլխոզաշենցիներ 
 Հրաչյա Բեգլարյան
 Միքայել Պարսեղով

Արտաքին հղում 
 Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.

Ծանոթագրություններ 

Մարտունու շրջանի բնակավայրեր